Jan Reno

Jan Reno (; ) — ispan əsilli Fransa aktyoru.

 Həyatı 
İspan mənşəli fransız aktyoru Jan Reno 30 iyul 1948-ci ildə Kasablankada anadan olmuşdur. O zaman onun adı Xuan Moreno idi. 1960-cı ildə Moreno ailəsi Avropaya qayıdır. Onlar general Frankonun idarə üsuludan xilas olmaq üçün Andalusiyadan Mərakeşə qaçmış və Fransaya köçmüşdülər. Jan Reno vətəndaşlıq əldə etmək üçün fransız ordusunda xidmət etməli olmuşdur. 1970-ci ildə o, Rene Simonun studiyasında aktyor sənətini öyrənmişdir. O, debütünü 1974-cü ildə televiziyada etmiş, sonradan teatrda işləmiş, 1978-ci ildə isə rejissor Raul Ruisin "Oğurlanmış şəklin fərziyyəsi" filmində çəkilmişdir. Jan Renonun kino karyerası o qədər də uğurlu olmur. Bu, 26 yaşlı rejissor Lük Bessonla görüşə qədər belə olur. Bu tanışlıq nəticəsində Besson 1983-cü ildən başlayaraq bir çox filmlərində Jan Renonu çəkir. "Tunel" filmi təkcə gənc Bessona şöhrət gətirmədi, həm də Jan Renonun ciddi aktyorluq fəaliyyətinin başlanğıcı oldu.

Lük Bessonun "Mavi dərinlik", "Nikita" və xüsusilə "Leon" filmlərindən sonra Jan Reno, bir aktyor kimi həm də Hollivudun diqqətini cəlb etdi. Aktyorun Hollivuddakı ən məşhur rolları "Qodzilla", "Ronin", "Da Vinçi şifrəsi" filmlərində olmuşdur. Onun "Matrisa" filmindəki agent Smit rolundan imtina etməsinin səbəbi "Qodzilla" filmində çəkilməyi idi.

 Şəxsi həyatı 
Jan Renonun həmişə qadınlar arasında xüsusi müvəffəqiyyəti var idi. O, 3 dəfə evli olmuşdur. Birinci nikahdan onun Sandra adlı qızı (1978) və Mikael adlı oğlu (1980) var.

Onlar Renonun polyak modeli Nataliya Dışkeviçlə macərası başlayanda boşandılar. Aktyorun Nataliya ilə nikahından oğlu Tom (1996) və qızı Serena (1998) dünyaya gəlmişdir. İkinci nikah 2001-ci ildə dağıldı.

2006-cı ilin iyulunda Jan rumın modeli və aktrisası Sofiya Borukla evlənir. Bu toyda aktyorun sağdışı, onun qonşusu və dostu Nikolya Sarkozi olmuşdu. O vaxt Sarkozi Fransanın daxili işlər naziri idi.

Jan Renonun 3 böyük evi var: Paris, Los-Anceles və Malayziyada.

 Filmoqrafiya 
 Oğurlanmış şəklin fərziyyəsi (1979) — L’Hypothèse du tableau volé
 İşıqlı qadın (1979) — Clair de femme
 Vunderkind istəyirsiniz? (1980) — Voulez-vous un bébé Nobel?
 Böyük manevrlər (1981) — Les Bidasses aux grandes manœuvres
 Biz mələk deyilik, onlar da həmçinin (1981) — On n’est pas des anges… elles non plus
 Sonuncu döyüş (1983) — Le Dernier Combat
 Bizim əhvalat (1984) — Notre histoire
 Telefon həmişə iki dəfə zəng çalır (1985) — Le téléphone sonne toujours deux fois
 Tunel (1985) — Subway
 Qırmızı ərazi (1986) — Zone rouge
 Mən səni sevirəm (1986) — I Love You
 Mavi dərinlik (1988) — Le Grand Bleu
 Qızıl maskalı adam (1990) — L’Homme au masque d’or
 Nikita (1990) — Nikita
 Lulu Qraffiti (1991) — Loulou Graffiti
 "Konservləşdirilmiş ət" əməliyyatı (1991) — L’Opération Corned-Beef
 Gəlmələr (1993) — Les Visiteurs
 Leon (film, 1994) — Léon
 Fransız öpüşü (film, 1995) — French Kiss
 Qeyri-mümkün missiya (1996) — Mission: Impossible
 Yaquar (1996) — Le Jaguar
 Məzarda yer (1997) — Roseanna’s Grave
 Gəlmələr-2:Zaman dəhlizi (1998) — Les Couloirs du temps: Les visiteurs 2
 Qodzilla (1998) — Godzilla
 Ronin (1998) — Ronin
 Gəlmələr Amerikada (2001) — Just Visiting
 Vasabi (2001) — Wasabi
 Rollerbol (2002) — Rollerball
 Sevgi əhvalatı (2002) — Décalage horaire
 Uğursuzlar (2003) — Tais-toi!
 "Ruanda" mehmanxanası (2004) — Hotel Rwanda
 Korsikalı (2004) — L’Enquête corse
 Canavarlar imperiyası (2005) — L’Empire des loups
 Pələng və qar (2005) — La Tigre e la neve
 Çəhrayı panter (2006) — The Pink Panther
 Da Vinçi şifrəsi (film, 2006) — The Da Vinci Code
 Çəhrayı panter 2 (film, 2009) — The Pink Panther 2
 İnkassator (2009) — Armored
 Marqaret (2010) — Margaret
 Aleks Kross (2012)
 Vədə (2016)

 İstinadlar 

 Xarici keçidlər 


Kateqoriya:Fransa aktyorları
Kateqoriya:Mərakeşdə doğulanlar
Kateqoriya:"Fəxri Legion" ordeni zabitləri
Kateqoriya:"Fəxri Legion" ordeninin komandorları
Kateqoriya:"İncəsənət və ədəbiyyat" ordeni zabitləri
Kateqoriya:XX əsr aktyorları
Kateqoriya:XXI əsr aktyorları